“લે આ જમાનતના પેપર પર ફટા-ફટ સહી કરી લે. મેં બધા વાંચી લીધા છે” લંકેશે પેપર અને પેન ટેબલ ઉપર સહેજ ખસેડ્યા. મંદાએ પોતાના હોઠ સખત રીતે ભીડેલા હતા. તને લંકેશના શબ્દોની જરા પણ જાણે પરવાહ નોહતી. તે પોતાના બંને દીકરાઓને માથે હાથ ફેરવતી હતી. તે ઉભી થઇ ટેબલની સામે બાજુ જ્યાં લંકેશ બેઠો હતો ત્યાં પેપર્સ પડ્યા હતા તે તરફ ગઈ. પેપર્સના એક-બે પાના ફેરવ્યા. તેના ચહેરા ઉપર કટુ સ્મિત આવી પસાર થઇ ગયું. લંકેશે ઉભા થઇ મંદાને પટાવવા તેના ખભા ઉપર હાથ મુક્યો.